20 लाख में लगेंगे शहर में सीसीटीवी कैमरे, पालिका ने निविदा जारी की
रावतभाटा| शहरके प्रमुख चौराहों पर सीसीटीवी कैमरे लगाए जाने की पालिका ने योजना बनाई है। यह कैमरे हाईरेजूलेशन के होंगे। इसके लिए पालिका ने निविदा जारी की है। गत दिनों सीसीटीवी कैमरे कंपनी के लोगों ने और रावतभाटा पुलिस के अधिकारियों ने मिलकर सर्वे किया था। कहां, कहां सीसीटीवी कैमरे लगाए जाने हैं, इसका मौका देखा था। पालिका अध्यक्ष बंशीलाल प्रजापत ने बताया कि रावतभाटा अहिंसा सर्किल से लेकर एनटीसी तक के सभी चौराहों, बसस्टेंड, हाटचौक पर सीसीटीवी कैमरे लगाए जाएंगे। इन कैमरों में रिकॉर्डिंग सिस्टम भी रहेगा। साथ ही बारिश, धुंध, अंधेरे में भी रिकार्डिंग हो पाएगी। सीसीटीवी कैमरे वाहनों के नंबर पढ़कर सेव करेंगे। जिससे कौनसा वाहन चौराहे से गुजरा इसका भी पुलिस में रिकार्ड रहेगा। पालिका सीसीटीवी कैमरे प्रोजेक्ट पर 20 लाख रुपए खर्च करेगी। शहर के प्रमुख चौराहों पर सीसीटीवी कैमरे लगने से पुलिस थाने से ही नजर रहेगी।
hin_Deva hin_Deva